Alaquàs presenta en Conselleria d'Educació un total de 8.049 signatures contra la supressió de les unitats d'infantil als centres educatius
31/03/2014

# Alaquàs presenta en Conselleria d'Educació un total de 8.049 signatures contra la supressió de les unitats d'infantil als centres educatius

*   31/03/2014
*   [Imprimir](#)
*   Compartir
*    https://www.alaquas.org/documento.asp?id\_do=14322

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14322%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20en%20Conselleria%20d%27Educaci%C3%B3%20un%20total%20de%208.049%20signatures%20contra%20la%20supressi%C3%B3%20de%20les%20unitats%20d%27infantil%20als%20centres%20educatius)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14322/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14322/31032014img_5842_Form_4.jpg)](https://www.alaquas.org/ficheros/documentos/2014/2/14322/31032014img_5842_Form_10.jpg "<a href='https://www.alaquas.org/ficheros/documentos/2014/2/14322/31032014img_5842_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta en Conselleria d'Educació un total de 8.049 signatures contra la supressió de les unitats d'infantil als centres educatius</a>")

La coordinadora Interampa d'Alaquàs i representants de l'AMPA del col·legi Ciutat de Cremona, acompanyats per l'alcaldessa d'Alaquàs, es concentren una vegada més en la Conselleria d'Educació per manifestar la seua disconformitat amb la proposta d'arranjament escolar prevista.

Alaquàs ha presentat aquest matí en Conselleria d’Educació un total de 8.049 signatures en contra de la supressió d’unitats infantil als col·legis públics d’Alaquàs anunciada per la Conselleria d’Educació per al proper curs escolar. La coordinadora d’AMPA d’Alaquàs, Interampa i una gran quantitat de representants de l’AMPA del col·legi Ciutat de Cremona han protagonitzat una marxa cívica pels carrers de València i una concentració a la pròpia Conselleria. En els actes ha estat present també l’alcaldessa d’Alaquàs, Elvira Garcia Campos.

Després de la concentració, dues tècniques de la Conselleria d’Educació, la inspectora General de Educación, Nieves García Brizuela i la subdirectora general de Centres Docents, Francisca Roger Montesinos, han rebut al coordinador d’Interampa, Juan Miguel Esteve i a una representant de l’AMPA del col·legi Ciutat de Cremona. En la reunió, els representants han comunicat que “complint amb la normativa vigent de mapa escolar, la decisió està presa i les aules d’accés als dos col·legis d’Alaquàs afectats, el Ciutat de Cremona i el González Gallarza, no existeixen”.

L’alcaldessa d’Alaquàs, Elvira García Campos, ha lamentat una vegada més la política educativa del Partit Popular ha denunciat que decisions com aquestes “perjudiquen greument l’alumnat d’Alaquàs, i el posa en posició de vulnerabilitat i de reducció d’oportunitats formatives i educatives, i arrisca no sols el projecte educatiu d’Alaquàs sinó la continuïtat dels centres escolars”.

Per la seua banda, la comunitat educativa d’Alaquàs ha tornat a denunciar una vegada més la decisió de la Conselleria d’Educació així com l’actitud dels seus responsables polítics, que “ens ha enganyat sense escrúpols” i ha anunciat noves mobilitzacions així com més tancaments al col·legi públic Ciutat de Cremona.

La presentació de signatures així com la concentració de hui és un dels actes més previstos per la comunitat educativa d’Alaquàs que es mobilitza unida per l’educació pública i en contra de la supressió de les unitats d’infantil als col·legis. Des que es publicara el passat mes de febrer la resolució al Diari Oficial de la Comunitat Valenciana a través de la qual la Conselleria d’Educació suprimeix definitivament una unitat d’infantil al col·legi públic González Gallarza i l’única unitat d’infantil de 3 anys del col·legi públic Ciutat de Cremona, les denúncies i mobilitzacions per part de la comunitat educativa no han cessat.

La recollida de signatures va ser una de les decisions preses en l’última reunió convocada per l’Ajuntament d’Alaquàs i a la que va assistir Interampa, totes les AMPA dels col·legis d’Alaquàs i representants de diferents col·lectius i associacions locals.